
În urmă cu aproape opt decenii, Academia Română își deschidea porţile pentru a-l onora cu laurii săi pe Liviu 
Rebreanu, romancierul care a lăsat posterității cea mai fidelă descriere a atmosferei satului românesc din 
primele decenii ale secolului XX si a oamenilor de aici, cu frământările, ambițiile, durerile și bucuriile lor. 
Discursul de recepție al scriitorului Liviu Rebreanu se încheie cu o mărturisire care îndeamnă la reflecţie, dar 


care poate fi privită și ca un mesaj, peste timp, pentru cei de azi: 


„Suntem și vom fi întotdeauna neam de țărani. Prin urmare, destinul nostru ca neam, ca stat si ca putere 
culturală, atârnă de cantitatea de aur curat ce se află în sufletul ţăranului. Dar mai atârnă, în aceeași măsură, 


si de felul cum va fi utilizat si transformat acest aur în valori eterne”. 

Inspirata declarare de către Patriarhia Română a anului 2019 drept an omagial al satului românesc reprezintă 
o bună ocazie pentru societatea contemporană de a revizita o lume rămasă departe, de a se întoarce „ad 
fontes” la valorile, credințele strămoșești, de a le recupera și a le strânge într-un virtual tezaur al memoriei 
pentru a fi duse mai departe de către generaţiile viitoare. Și pentru că există o colaborare adânc înrădăcinată 
în ultimii ani între cele două instituții fundamentale ale naţiunii române: Biserica Ortodoxă si Academia 
Română, vom evoca în rândurile de mai jos contribuţia membrilor Academiei la cunoașterea universului rural, 


a sufletului țărănesc pe care poeții și scriitorii l-au cântat în operele lor. 


Aflată ca și Biserica în slujba poporului român, Academia Română a înţeles rolul fundamental al satului de 
păstrător al tradiţiilor, al ființei nationale și modul cum acest univers rural a facut ca ființa neamului român să 
înfrunte vicisitudinile timpului si să asigure continuitatea spiritului și sufletului nostru. Nu a fost o întâmplare că 
în fotoliile „nemuritorilor”, în primele decenii de existenţă au fost aleși și chemaţi să fie membri ai Academiei 
Române scriitori, poeţi, sociologi care s-au aplecat asupra satului și frământărilor sale, având contribuții 
fundamentale la introducerea valorilor civilizației românești în marea cultură. 


Romanele «lon», «Răscoala», nuvela «Ciuleandra» sunt, fără îndoială, piese clasice ale literaturii interbelice, 
dar si o veritabilă operă de „laudatio a satului românesc”, având ca autor pe scriitorul ardelean Liviu Rebreanu. 
Chiar dacă anul 1940 în plan politic a fost anul ruperii României Mari, în primele luni ale acestuia nimeni nu 
bănuia drama care avea să vină peste tara, lucrurile încă mai păstrau aparențele vieţii liniștite, deși războiul 
bătea la ușă. 


Așadar, Academia Română a organizat după o tradiţie bine împământenită o ceremonie, în fond, un veritabil 
eveniment cultural, de primire în rândurile sale a marelui prozator Liviu Rebreanu. Conform uzanțelor, noul 
membru trebuia să rostească un discurs de recepţie, iar răspunsul era dat de către un alt membru, în acest 
caz rolul i-a revenit lui lon Petrovici. 


Pentru România, „ţăranul e începutul și sfârșitul” 


Noul venit în prestigiosul for cultural al naţiunii române, Liviu Rebreanu, și-a gândit discursul de recepţie ca pe 
un corolar al activităţii sale scriitoricești, alegându-și o temă pe care o cunoștea bine și care îi adusese 
consacrarea și gloria în epocă — țăranul român. De aceea, în mod firesc, el și-a intitulat discursul «Laudă 
Ţăranului Román». Academia Română avea în tradiția sa publicarea discursurilor și răspunsurilor la aceste 
discursuri de recepție, așa că nici cel rostit de Rebreanu nu a făcut excepție, iar acest fapt ne-a oferit nouă 
ocazia de a-l consulta si de a reda câteva dintre reflectiile romancierului despre sat, țăran si universul rural. 


„Ales într-un loc nou creat și dorind să mă conformez uzului academic de-a elogia pe un înaintaș, mă văd silit 
să mă prezint cu unul de-afară, cu strămoșul meu și al unora dintre d-voastră, într-un sens mai larg strămoșul 
tuturor: țăranul român... Mă simt destul de jenat că viu în fata d-voastră să laud tocmai pe cel mai umil 
Român, și-mi dau seama că fapta aceasta nu e prea abilă. Înaintașul cu care îndrăsnesc eu sá má infatisez, e 
sărac și slab. Așa a fost totdeauna și așa va fi, probabil totdeauna... În vieata altor naţiuni, țărănimea a putut 


avea, și a avut, un rol secundar, șters; pentru noi însă e izvorul românismului pur și etern. La noi, singura 


metode istorice. Este, fără îndoială, o minune cum a rezistat și a persistat aici poporul nostru, în mijlocul 
tuturor uraganelor. Dar ţăranul român, existenţa lui permanentă pe aceste plaiuri, poate deslega taina aceasta 
și altele care ne privesc. Țăranul e începutul si sfârșitul... țăranul e pretutindeni păstrătorul efectiv al teritoriului 
național...” 


Academicianul Rebreanu: „Nädejdea ţăranului e Dumnezeu!” 


Din discursul lui Liviu Rebreanu nu putea lipsi nici evocarea satului, care pentru el este locul unde și-a zámislit 
neamul românesc existenţa, chiar dacă satul a trăit cumva pe lângă istorie și nu a lăsat documente care să 
ateste trecutul. „Dar oare realitatea unui popor nu e mai vorbitoare decât un zapis oarecare sau o stelă 
funerará?”, se întreabă retoric academicianul Rebreanu. Frapante sunt și concluziile despre limba română, 
care, zice scriitorul, e o limbă țărănească, iar „farmecul si expresivitatea specifică le-a căpătat de la făuritorul 


ei originar, care a fost țăranul”, el s-a încăpățânat a vorbi numai românește. 


Un alt sens al existenţei ţăranului roman, în viziunea scriitorului, este cel al credinței acestuia în Dumnezeu: 
„Creștinismul nostru, asa cum îl practică și-l trăiește țăranul, ascunde într-însul toate fazele si peripetiile istoriei 
poporului român, întocmai ca și limba românească. Nădejdea lui e Dumnezeu”, căci precum și-a păstrat limba 
asa a știut ţăranul să-și păstreze nesmintit și credința. 


Fin cunoscător al lumii sătești, al psihologiei ţăranului, Rebreanu nu putea să nu atingă în discursul său și 
inegalitátile si disparitátile României interbelice: „Pe când ţăranul român dă orașului tot, civilizaţia orășenească 
îi oferă numai sarcini şi fraze goale... După o sută de ani de emancipare, devenit proprietar asupra totalitátii 
pământului cultivabil, ţăranul roman se află în aceeași mizerie morală și culturală, iar standardul lui de viata nu 
s-a îmbunătățit câtuși de puţin”, concluzionează oratorul. E în fond un reproș voalat la adresa clasei politice 


interbelice, care ar fi putut face mai mult pentru omul de la sat. 


Ultima parte a expozeului este dedicată unei veritabile istorii a literaturii române din perspectiva reflectării 
ţăranului, a lumii rurale în creațiile clasicilor români. Pentru romancier, țăranul nu poate fi consumator de 
literatură, ci numai subiect de literatură. În același timp, în cuvintele sale, Rebreanu îl elogiază pe Eminescu, 
cel care prin geniul său a integrat organic ţăranul în literatură. „Prin Eminescu, ţăranul român a dăruit 
elementul cel mai necesar literaturii noastre: limba curată, bogată, mlădioasă... dinamismul eternului duh 
neaoș românesc. Colaborarea dintre Românul cel mai modest și poetul cel mai mare a fixat linia generală a 
originalității literare românești”, punctează prozatorul omagiul său pentru țăranul simbol peren al valorilor și 
credinţei poporului român și cel mai mare poet al românilor. 


Discursul lui Liviu Rebreanu este, fără îndoială, o pledoarie care își păstrează și acum valoarea și sensul. El 
ne oferă o posibilă soluţie pentru multe dintre întrebările și neliniștile noastre: valorile tradiționale, credința 
ortodoxă, sufletul autentic pur si moral se află acolo unde neamul nostru s-a născut și a vietuit prin istorie — la 
sat. 

